Brentford pak Arsenal in 1ste topstryd in 74 j. | Netwerk24
16 Junie 2021 21:30
Pontus Jansson, Brentford se kaptein, hou die beker vas nadat sy span einde Mei sy Eersteliga-uitspeelstryd teen Swansea gewen het. Foto: Getty Images
Dié Londense klub, wat die afgelope seisoen promosie tot die Premierliga verwerf het, pak dan nog 'n Londense span, Arsenal, in die Brentford-gemeenskapstadion.
Brentford sal in die 2021-'22-seisoen vir die eerste keer in 74 jaar in die Premierliga meeding.
Manchester City begin die verdediging van sy titel op dieselfde dag, wanneer hy na Tottenham Hotspur reis.
Manchester United, wat die afgelope seisoen tweede geëindig het in die Premierliga, speel gasheer vir Leeds United, terwyl Liverpool 'n wegwedstryd het teen Norwich City, wat ook promosie gekry het.
Chelsea, wat onlangs die Europese Kampioeneliga gewen het, begin sy veldtog met 'n tuiswedstryd teen Crystal Palace, voordat hy Arsenal en Liverpool daarna die stryd aansê.
Watford, wat ook sy terugkeer tot die Premierliga maak, se eerste teenstander is Aston Villa. – Reuters